Vene insenerikomando kindlustustööde ajast on säilinud jooniseid, millel jäädvustatud piiskopilossi varemed ja nähtaval koht, kust sild on üle vallikraavi käinud. Vanade kirjelduste põhjal oskab Uno Hermann öelda, et sild toetus neljale alussambale ja oli mõlemalt poolt piiratud mehekõrguse müüriga. Loodusliku kraavi nõlvad olid vaid silla otste kohal kindlustatud.